อีก3เดือนเห็นทอง2หมื่นบาท
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

ขาเสี่ยงระวังดิ่งต่ำ1.8หมื่นราคาผันผวนแรงถึง10%
โพสต์ทูเดย์ — ออสสิริส ประเมินราคาทองคำช่วง 3 เดือนข้างหน้าปั่นป่วน โอกาสกำไรงามแตะ 2 หมื่นบาท ขาลงถึง 1.8 หมื่นบาท
นายบุญเลิศ สิริภัทรวณิช ประธานเจ้าหน้าที่บริหาร บริษัท ออสสิริส และบริษัท ออสสิริส ฟิวเจอร์ส เปิดเผยว่า ในระยะสั้น 13 เดือนข้างหน้า ราคาทองคำจะผันผวนประมาณ 10% โดยมีโอกาสปรับขึ้นไปที่ 1,300 เหรียญสหรัฐต่อออนซ์ หรือราคาในประเทศประมาณ 2 หมื่นบาทต่อน้ำหนักทองคำ 1 บาท และก็มีโอกาสปรับตัวลงไปได้ระดับประมาณ 1,100 เหรียญสหรัฐ หรือราคาประมาณ 1.8 หมื่นบาท
ทั้งนี้ ก่อนขึ้นไปถึง 1,300 เหรียญสหรัฐต่อออนซ์ จะต้องขึ้นไปทดสอบจุดสูงสุดเดิมที่ 1,251.5 เหรียญสหรัฐต่อออนซ์ก่อน
“หากราคาทองคำยืนเหนือ 1,200 เหรียญสหรัฐได้อย่างมั่นคง จะสามารถไปต่อได้ถึง 1,300 เหรียญสหรัฐ” นายบุญเลิศ กล่าว
เมื่อเร็วๆ นี้ราคาทองคำได้สร้างสถิติสูงสุดที่ 1,2491,250 เหรียญสหรัฐต่อออนซ์ หรือ 1.93 หมื่นบาทต่อน้ำหนักทองคำ 1 บาท
สำหรับความกังวลต่อวิกฤตหนี้สินของประเทศในกลุ่มสหภาพยุโรปที่ผลักดันราคาทองขึ้นไป เพราะทองคำเป็นแหล่งลงทุนที่ปลอดภัยทดแทนค่าเงินยูโรที่อ่อนตัวลงได้
นายสัญญา หาญพัฒนกิจพานิช ผู้อำนวยการทีมพัฒนาธุรกิจตลาดอนุพันธ์ บริษัทหลักทรัพย์ โกลเบล็ก กล่าวว่า แนวโน้มราคาทองคำในตลาดโลกปีนี้มีโอกาสปรับตัวเพิ่มขึ้นถึงระดับ 1,3501,400 เหรียญสหรัฐต่อออนซ์ และหากราคายืนเหนือระดับ 1,250 เหรียญสหรัฐได้ สิ้นเดือนนี้จะมีโอกาสเห็นราคาแตะระดับ 1,270 เหรียญสหรัฐต่อออนซ์ 
ด้านราคาทองคำในประเทศไทยมองว่าอาจไม่ถึง 2 หมื่นบาท เนื่องจากเชื่อว่าค่าเงินบาทมีโอกาสแข็งค่า แต่หากค่าเงินเคลื่อนไหวอยู่ประมาณ 32 บาทต่อเหรียญสหรัฐ จะมีโอกาสเห็นราคาทองคำแตะระดับ 2 หมื่นบาท
สำหรับวิกฤตยูโรโซนรวมถึงปัญหาซับไพรม์ก่อนหน้านั้น มองว่ายังมีบาดแผลที่ต้องรักษาต่อ ซึ่งจะช่วยหนุนให้สินทรัพย์ที่มีความเสี่ยงต่ำอย่างทองคำยังได้รับความนิยมจากนักลงทุน” นายสัญญา กล่าว
ทั้งนี้ เมื่อเดือน เม.ย.ที่ผ่านมา บริษัท ออสสิริส ได้ซื้อหุ้นบริษัท ออสสิริส ฟิวเจอร์ส จากนักลงทุนส่วนบุคคล ส่งผลให้ออสสิริสถือหุ้นเพิ่มจาก 50% เป็น 90% และมีอำนาจบริหารงานอย่างเต็มที่ ส่งผลให้รุกลงทุนในธุรกิจทองคำอย่างครบวงจร 
บริษัทขยายเวลาให้บริการซื้อขายทองคำแท่งตั้งแต่เวลา 09.3022.00 น. รองรับอนาคตถ้าตลาดอนุพันธ์ (ประเทศไทย) หรือ TFEX จะขยายเวลาให้บริการจนถึง 22.0023.00 น. ในช่วงครึ่งแรกของปี 2554 เพื่อปิดความเสี่ยงให้นักลงทุนทองคำ เพราะตลาดทองคำทั่วโลกนั้นเปิดซื้อขายตลอด 24 ชั่วโมง
อย่างไรก็ตาม ระหว่างที่ TFEX ยังไม่ขยายเวลาการซื้อขาย นักลงทุนทองคำสามารถเข้ามาใช้บริการซื้อขายทองคำแท่งกับออสสิริสได้หลัง TFEX ปิดทำการ m